Henry Pym (Γη-616)

Η «Γέννηση» του Ant-Man και του Giant-Man
Ο Dr. Henry Pym, ένας λαμπρός επιστήμονας, ανακάλυψε μία σπάνια ομάδα υποατομικών σωματιδίων, τα οποία έγιναν γνωστά ως «σωματίδια Pym». Όταν τα καταναλώνει μέσω ενός ορού (αργότερα αερίου ή κάψουλας), τα σωματίδια μπορούν να σμικρύνουν έναν άνθρωπο στο μέγεθος ενός μηρμυγκιού ή να τον μεγεθύνουν στα 3 ή και 30 μέτρα ύψος. Αναλαμβάνοντας μια μελέτη για τα μυρμήγκια, ο Pym ανέπτυξε επίσης ένα κράνος που του επέτρεπε να επικοινωνεί και να ελέγχει τα μυρμήγκια. Αναπτύσσοντας μια στολή που να ταιριάζει με το κράνος και με την ικανότητά του να αλλάζει μέγεθος, ο Pym συρρίκνωσε τον εαυτό του στο μέγεθος ενός μυρμηγκιού και πολέμησε το κακό ως Ant-Man. Ο Pym και η μέλλουσα σύζυγός του, Janet Van Dyne, ήταν τα ιδρυτικά μέλη των Avengers ως Ant-Man και Wasp. Αργότερα ο Pym αποφάσισε να χρησιμοποιήσει την ικανότητά του να αλλάζει μέγεθος και να μεγαλώνει αντί να συρρικνώνεται και άρχισε να πολεμά το έγκλημα ως Giant-Man. Τελικά ο Pym συνειδητοποίησε ότι οι αλλαγές στο μέγεθός του κατέβαλλαν υπερβολικά το σώμα του και σταμάτησε.

Αναλαμβάνοντας Δράση
Όταν η Janet έπεσε θύμα απαγωγής από τον Attuma κι έπειτα από τον Collector, ο Pym αποφάσισε να βοηθήσει τους Avengers να τη σώσουν χρησιμοποιώντας ξανά την ικανότητά του να μεγαλώνει. Φόρεσε μια καινούρια στολή και έγινε ο Goliath. Ενώ πειραματιζόταν με άγνωστα αέρια, ένα ατύχημα άλλαξε την προσωπικότητα του Pym και του προκάλεσε αμνησία. Ισχυρίστηκε ότι είχε δολοφονήσει τον Henry Pym και υιοθέτησε την ταυτότητα του Yellow Jacket.

Ο Henry Pym παντρεύτηκε την Janet, αλλά αργότερα χώρισαν. Κατά τη Secret Invasion αποκαλύφθηκε ότι αυτός ο Pym ήταν ένας Skrull. Ο αληθινός Pym επέστρεψε, αλλά η Wasp πέθανε εξαιτίας αλλοιώσεων που είχε προκαλέσει ο Skrull στις δυνάμεις της. Ο Pym μετονομάστηκε σε Wasp προς τιμήν της και σχημάτισε μια νέα ομάδα Avengers.